जबकि अंगरेजी शब्द मैंगो (mango) (बहुवचन में मैंगोस (mangoes भा mangos) मूल रूप से मलयालम भाषा के मान्ना भा मांगा से पुर्तगाली भाषा से हो के पहुँचल, लगभग 1498 में जब केरल से यूरोप खातिर मसाला के ब्यापार होखे। एह शब्द के कौनों यूरोपीय भाषा के लिखित सामग्री में पहिला रिकार्ड इटली के लेखक लुडोविसो दि वर्देमा के 1510 के लिखल चीज में मांगा (manga) के रूप में मिले ला; फ्रांसीसी भाषा आ परंपरागत-बाद के लैटिन भाषा में एही जा से अनुवाद हो के पहुँचल; अंगरेजी में -ओ कईसे जुड़ गइल ई बात साफ नइखे।